OpenLLM-France/wikimedia huggingface dataset:
# Bill of Rights de 1689

La Carta de drets o Declaració de drets (en anglès Bill of Rights) és un document redactat a Anglaterra el 1689, que va imposar el Parlament anglès al príncep Guillem d'Orange, per a poder succeir al rei Jaume II. El propòsit principal d'aquest text era recuperar i enfortir certes facultats parlamentàries ja desaparegudes o notòriament minvades durant el regnat absolutista dels Stuart (Carles I i Carles II). Constitueix un dels precedents immediats de les modernes Declaracions de Drets.

## Vegeu també

* John Locke
* Declaració de Drets de l'Home i del Ciutadà
* Declaració Universal de Drets Humans

## Enllaços externs

* Text de la Bill of Rights (anglès)
# Osteolepiformes

Els osteolepiformes (Osteolepiformes) són un ordre de peixos sarcopterigis que van aparèixer durant el Devonià. Conté cinc famílies.

## Taxonomia

* Canowindridae
* Elpistostegidae
* Megalichthyidae
* Osteolepidae
* Tristichopteridae
# Serrat de la Portella

La Serrat de la Portella és una serra situada al municipis de Josa i Tuixén a la comarca de l'Alt Urgell i el de Gósol a la comarca del Berguedà, amb una elevació màxima de 2.039 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mallerenga negra de Carp

La mallerenga negra de Carp (Melaniparus carpi) és una espècie d'ocell passeriforme que pertany a la família Pàrids endèmica de l'Àfrica austral. Es troba únicament a Namíbia i al sud d'Angola.

## Taxonomia

Anteriorment es considerava una subespècie de la mallerenga negra meridional (Melaniparus niger), però actualment es consideren espècies separades. Totes dues es classificaven en el gènere Parus, però es va traslladar a Melaniparus després que una anàlisi filogenètica molecular publicada el 2013 demostrés que els membres del nou gènere formaven un clade diferent.

## Referències

* ↑ «Mallerenga negra de Carp». Cercaterm. TERMCAT, Centre de Terminologia. Rev. 15/03/2023(català)
* ↑ «ITIS Report: Parus carpi» (en anglès). ITIS. [Consulta: 15 març 2023].
* ↑ «Melaniparus carpi (mallerenga negra de Carp) - Avibase». [Consulta: 15 març 2023].
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* ↑ Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 15 març 2023].
# Coll del Molí (el Molar)

El Coll del Molí és una muntanya de 188 metres que es troba al municipi del Molar, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Maliahs

Maliahs (The Highlands, Les Terres Altes) és una regió elevada a la meitat del districte de Ganjam a Orissa. El territori toca als Ghats Orientals i té una superfície de 9.197 km².

## Història

Se l'anomenà també "Les Agències" perquè sota domini britànic estava administrat pel col·lector sota poders especials concedits en la seva capacitat com a agent del governador; estava poblada per tribus adivasis (aborígens) i les corts de justícia ordinàries no hi tenien jurisdicció; l'agent i el seu assistent administraven justícia civil i criminal i la major part de les lleis vigent al districte de Ganjam no hi estaven en vigor. Aleshores el districte de Ganjam depenia de la presidència de Madras.
La major part de la terra estava sota un sistema feudal; els propietaris havien de fer determinats serveis a canvi de la terra. Hi havia catorze entitats conegudes com a maliahs, cadascuna una mena d'estat tributari, si bé quatre d'ells eren terres del govern (Goomsur, Surada, Chinna Kimedi i Parla Kimedi)
La població el 1901 era de 321.114 habitants en 1.926 pobles; 139.000 eren khonds, 83.000 savares, 44.000 panos i 46.000 oriyes. Els panos tenien tendència al robatori i l'engany. El poble khond vivia al nord i el poble savara al sud. Aquestos darrers eren poca cosa físicament, més dòcils i tímids que els khonds; els agradava la beguda alcohòlica forta; utilitzaven arc i fletxes i es pentinaven amb una mena de corn a la part superior del cap; eren bons cultivadors sovint per sistema de terrasses.
Els zamindaris locals o maliahs, que posseïen les terres sota sanads, pagaven taxes (nazaranas) al govern i rebien pagaments fixos dels muttahs o grans arrendataris que al seu torn cobraven mamuls (pagaments segons el costum) dels pobles a la seva jurisdicció o muttah).
En aquesta regió es feien sovint sacrificis humans o meriah al deu de la terra per assegurar bones collites; els khonds eren els que realitzaven aquesta pràctica; la víctima era comprada i destinada al sacrifici i se'l narcotitzava abans de morir; el cos era tallat a trossos que el poble recollia i cadascun enterrava un tros a les seves terres abans de quer sol s'amagués. La manera de matar a la víctima variava d'un lloc a altra. També era comú l'infanticidi de les nenes i aquestes costums van persistir almenys fins al 1857; encara el 1880 ses va intentar un sacrifici al districte de Vizagapatam. Posteriorment els búfals van substituir als humans.

## Maliahs

Els catorce maliahs eren:
* Goomsur
* Chokapad
* Surada
* Chinna Khimedi
* Pedda Khimedi
* Bodogodo
* Surangi
* Parla Khimedi
* Els muttes de Korada i Bonoba
* Kuttingia
* L'agència de Sompeta:
** Jarada
** Mandasa
** Jalantra
** Badarasingi.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Can Prats de Castanyet

Can Prats de Castanyet és un monument del municipi de Santa Coloma de Farners (Selva) inclòs en l'Inventari del Patrimoni Arquitectònic de Catalunya.

## Descripció

Es tracta d'un conjunt amb diversos cossos però l'edifici principal, és una casa de dues plantes, coberta amb teula àrab i vessants amb caiguda a la façana. Destaca la porta principal, d'arc de mig punt, adovellada, amb el número 28 en una placa, i amb tres esglaons per accedir-hi, de pedra. Sobre la porta, hi ha una petita finestra amb arc conopial, les altres obertures són simples i rectangulars. A la façana també s'aprecia una espitllera a la part dreta.
El cos central queda envoltat per altres edificacions de datació més tardana, de diferents nivells degut al pendent del terreny. Per l'esquerra, hi ha unes escales que porten a un annex, adossat a la casa principal, de tres pisos i sense significació, ja que no hi ha cap obertura amb llinda monolítica, a diferència dels cossos afegits a la dreta de la casa principal, que són amb murs d'aparell regular, de pedra, i obertures amb rajol o llinda monolítica, es tracta de dependències destinades probablement al bestiar.
Cal destacar, del conjunt, el paller, que es conserva amb les bigues i cairats de fusta, coberta de teula àrab i vessants a laterals, les parets del mur són gruixudes amb carreus ben tallats als vèrtexs, i en un mur lateral hi ha restes d'un rellotge de sol. Es troba davant la casa, a pocs metres.
Hi ha algunes finestres trencades i pels voltants de la casa les herbes i la vegetació dificulten l'accés.

## Referències

* 1 2 3 4 «Can Prats de Castanyet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 març 2013].

## Enllaços externs

* «Can Prats de Castanyet». Patrimoni de la Selva. Consell Comarcal de la Selva.
# Bir Ahmad

Bir Ahmad (àrab: بئر أحمد, Biʾr Aḥmad) és una petita vila de poc més de mil habitants situada a uns 10 km al nord d'Aden, que fou la capital del xeic dels Aqrabi. El riu Lahej passa per la seva rodalia, però normalment és sec. La zona és molt àrida i improductiva, amb una quantitat ínfima de pluja a l'any. A la vila hi havia el palau del xeic, conegut com el palau del sultà, que encara es conserva.
El 1887 fou assetjada pels abdali de Lahej, provocant la intervenció britànica. El juny de 1994 fou teatre d'una batalla entre els nacionalistes sudiemenites i les forces del govern de Sana que volien ocupar Aden.
# Tarphonomus

Tarphonomus és un gènere d'ocells de la família dels furnàrids (Furnariidae). Es troben en hàbitats arbustius al centre-sud d'Amèrica del Sud.

## Taxonomia

Anteriorment s'incloïen en el gènere Upucerthia però estudis de la genètica mitocondrial i nuclear (total 1927 bp) i anàlisi separats del mtDNA i del nucli de l'ADN van concloure que era necessari separar-los i incloure'ls en un gènere nou, el Tarphonomus.
Segons la Classificació del Congrés Ornitològic Internacional (versió 14.2, 2024) aquest gènere està format per dues espècies:
* Miner becut de Bolívia - (Tarphonomus harterti).
* Miner becut del Chaco - (Tarphonomus certhioides).

## Referències

* ↑ «Recognize the genus Tarphonomus for two "Upucerthia"» (en anglès). South American Classification Committee, 16-05-2008. [Consulta: 22 desembre 2024].
* ↑ Terry Chesser, R.; Brumfield, Robb T. «Tarphonomus, a new genus of ovenbird (Aves: Passeriformes: Furnariidae) from South America» (en anglès). Proceedings of the Biological Society of Washington, 120, 3, 10-2007, pàg. 337–339. DOI: 10.2988/0006-324X(2007)120[337:TANGOO]2.0.CO;2. ISSN: 0006-324X.
* ↑ Gill, Frank; Donsker, David. «Ovenbirds, woodcreepers – IOC World Bird List» (en anglès). IOC World Bird List v14.2, 17-08-2024. [Consulta: 22 desembre 2024].
# Serrat de les Estelles

La Serrat de les Estelles és una serra situada al municipi de Cercs a la comarca del Berguedà, amb una elevació màxima de 1.952 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mallerenga ventre-rogenca

La mallerenga ventre-rogenca o mallerenga de ventre rogenc (Melaniparus rufiventris) és una espècie d'ocell passeriforme que pertany a la família Pàrids pròpia del con sud d'Àfrica. Anteriorment era una de les moltes espècies inclosa en el gènere Parus, però es va traslladar a Melaniparus després que una anàlisi filogenètica molecular publicada el 2013 demostrés que els membres del nou gènere formaven un clade diferent.

## Descripció

La mallerenga ventre-rogenca fa uns 15 cm de llarg. El cap i cua són negres, també ho són les ales encara que amb plomes de vores blanques. La resta de parts superiors i el pit són de color gris fosc. I les parts inferiors són de color canyella vermellós. Els adults tenen els ulls grocs, mentre que els joves els tenen castanys i el color del plomatge és més apagat.

## Distribució i hàbitat

Es troba en una àmplia franja entre Àfrica central i Àfrica austral, distribuït pel sud de la República Democràtica del Congo i la República del Congo, i el nord de Namíbia i Moçambic, i Tanzània.
L'hàbitat natural són els boscos de miombo.

## Referències

* ↑ «Mallerenga ventre-rogenca». Cercaterm. TERMCAT, Centre de Terminologia. Rev. 15/03/2023(català)
* ↑ «Master Lists – IOC World Bird List v13.1» (en anglès americà). [Consulta: 15 març 2023].
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* ↑ Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 19 febrer 2023].
# Serra de la Calçada

La Serra de la Calçada és una serra situada al municipi de Cabassers a la comarca del Priorat, amb una elevació màxima de 516 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Manauli

Manauli fou un estat tributari protegit del tipus zamindari al districte d'Ambala al Panjab (avui a Haryana). Tenia una superfície de 28,5 km². Fou el principal jagir de la família Faizullahpuria o Singhpuria, una de les 12 dels misls o confederacions sikhs fundada al segle XVIII per Kapur Singh, un jat del districte d'Amritsar. La família va tenir un paper notable al doab de Jullundur sota el seu besnebot Budh Singh. El 1811 els Singhpurias foren expulsats dels seus dominis al nord del Sutlej pels generals de Ranjit Singh de Lahore quedant limitats només als seus territoris al sud del riu. Entre 1809 i 1846 foren sobirans independents, però el 1846 els seus dominis foren agregats a territori britànic. El sardar Raghubir Singh, que governava a finals del segle xix, tenia 81 pobles en jagir amb uns ingressos de 36.000 rupies (a més el sardar tenia altres jagirs o zamindaris). El 1904, a la mort de Raghubir, el zamindar fou dividit entre bon nombre dels seus parents i cada tros va passar a ser considerat una hisenda.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# WWE Vengeance

WWE Vengeance és un espectacle de pagament que pertany a l'empresa de lluita lliure professional WWE. Va ser exclusiu de la marca SmackDown l'any 2003 i exclusiu de la marca Raw els anys 2004, 2005 i 2006.
Fou incorporat a la programació d'espectacles de pagament de la WWE l'any 2001 com el show del mes de desembre, en edicions posteriors es va realitzar els mesos juny i juliol.
El 2007 va ser reemplaçat per Night of Champions i va tornar a la programació el 2011 substituint a Bragging Rights.

## Resultats
### 2011

Vengeance 2011 va tenir lloc el 23 d'octubre de 2011 des del AT&T Center a San Antonio, Texas. El tema oficial de l'espectacle serà "Make Some Noise (Put em Up)" de The Crystal Method.
| | Combats | Notes |
| 1 | Mark Henry (c) vs. Big Show | Combat individual pel WWE World Heavyweight Championship |
| 2 | Alberto Del Rio (c) vs. John Cena | Last Man Standing Man pel WWE Championship |
| 3 | Triple H & CM Punk vs. R-Truth & The Miz | Combat en equips |
| 4 | Cody Rhodes vs. Randy Orton | Combat individual |
| 5 | Beth Phoenix (c) vs. Eve Torres | Combat individual pel WWE Divas Championship |
| 6 | Airboom (Evan Bourne & Kofi Kingston) (c) vs. Dolph Ziggler i Jack Swagger | Combat en equips pel WWE Tag Team Championship |
| (c) – Referent als campions abans de l'inici dels combats |||
# Fundació per a la Formació Contínua

La Fundació per a la Formació Contínua (FORCEM) era un organisme estatal creat per gestionar la Formació Professional contínua a Espanya, cosa que va fer del 1992 al 2004. Tot conjuntament amb la Formació Professional Reglada i la Formació Professional Ocupacional, integrava l'antic Sistema de Formació Professional.
La missió de la Formació Professional Contínua era proporcionar als treballadors en actiu una formació adient per la seva vida laboral, aportant-los coneixements i experiències segons les seves necessitats i les demandes que presentaven a cada moment les empreses i el mercat laboral en general. La FORCEM es va fusionar l'any 2004 amb la Fundació Tripartita per a la Formació en l'Ocupació, fundació estatal encarregada de la gestió del nou subsistema de Formació en l'Ocupació, en vigor des de 2007.

## Referències

* ↑ Real Decreto 395/2007 de 23 de marzo que regula el subsistema de formación profesional para el empleo

## Enllaços externs

* Pàgina web de la Fundació Tripartita per a la Formació en l'Ocupació Arxivat 2014-05-17 a Wayback Machine. (castellà)
# Bisbat d'Atlacomulco

El bisbat d'Atlacomulco (castellà: Diócesis de Atlacomulco , llatí: Dioecesis Atlacomulcana) és una seu de l'Església Catòlica a Mèxic, sufragània de l'arquebisbat de Mèxic, i que pertany a la regió eclesiàstica Metro-Circundante. L'any 2012 tenia 941.000 batejats sobre una població de 958.000 habitants. Actualment està regida pel bisbe Odilón Martínez García.

## Territori

La diòcesi comprèn part de l'estat mexicà de Mèxic.
La seu episcopal és la ciutat d'Atlacomulco, on es troba la catedral de Divina Providència.
El territori s'estén sobre 5.364  km², i està dividit en 66 parròquies.

## Història

La diòcesi va ser erigida el 3 de novembre de 1984, mitjançant la butlla Quandoquidem ad plenius del Papa Joan Pau II, prenent el territori dels bisbats de Toluca i Cuautitlán.

## Cronologia episcopal

* Ricardo Guízar Díaz † (3 de novembre de 1984 - 14 d'agost de 1996 nomenat arquebisbe de Tlalnepantla)
* Constancio Miranda Wechmann (27 de juny de 1998 - 29 de setembre de 2009 nomenat arquebisbe de Chihuahua)
* Odilón Martínez García, des del 30 d'abril de 2010

## Estadístiques

A finals del 2012, la diòcesi tenia 941.000 batejats sobre una població de 958.000 persones, equivalent al 98,2% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats per sacerdot | diaques | homes | dones | |
| 1990 | 532.041 | 554.142 | 96,0 | 49 | 44 | 5 | 10.857 | | 5 | 69 | 37 |
| 1999 | 807.634 | 810.070 | 99,7 | 73 | 64 | 9 | 11.063 | 2 | 22 | 89 | 40 |
| 2000 | 831.863 | 844.672 | 98,5 | 82 | 72 | 10 | 10.144 | 1 | 10 | 133 | 44 |
| 2001 | 834.350 | 847.208 | 98,5 | 87 | 77 | 10 | 9.590 | 1 | 26 | 86 | 50 |
| 2002 | 836.853 | 849.749 | 98,5 | 85 | 77 | 8 | 9.845 | 1 | 12 | 77 | 41 |
| 2003 | 861.958 | 874.210 | 98,6 | 87 | 78 | 9 | 9.907 | 1 | 11 | 79 | 53 |
| 2004 | 862.816 | 875.435 | 98,6 | 95 | 86 | 9 | 9.082 | 1 | 10 | 103 | 54 |
| 2006 | 865.404 | 878.061 | 98,6 | 94 | 92 | 2 | 9.206 | 1 | 3 | 103 | 64 |
| 2012 | 941.000 | 958.000 | 98,2 | 114 | 111 | 3 | 8.254 | 1 | 4 | 103 | 66 |

## Fonts

* Anuari pontifici del 2013 i anteriors, publicat a www.catholic-hierarchy.org a la pàgina Diocese of Tehuantepec (anglès)
* Pàgina oficial de la diòcesi Arxivat 2009-10-28 a Wayback Machine. (castellà)
* Esquema de la diòcesi a www.gcatholic.org (anglès)
* Butlla Quandoquidem ad plenius (llatí)
# Micrococcus

Micrococcus (el meu’ krō kŏk’ Əs) és un gènere de bacteris del tall Actinobacteria. Es troben en ambients diversos, incloent aigua i sòl. Són bacteris Gram-positius amb cèl·lules esfèriques de diàmetre comprès entre 0,5 i 3 micròmetres que típicament apareixen en tétradas. Micrococcus té una gruixuda paret cel·lular que pot abastar tant com el 50% del matèria cel·lular. El seu genoma és ric en guanina i citosina (GC), típicament en percentatge del 65 al 75% de contingut GC. Sovint contenen plàsmids (de grandària compresa entre 1 i 100MDa) que proporcionen a l'organisme característiques útils.
# Serrat de les Tombes (Capolat)

El Serrat de les Tombes és una muntanya de 1.205 metres que es troba al municipi de Capolat, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mallerenga collrogenca

La mallerenga collrogenca o mallerenga de coll rogenc (Melaniparus fringillinus) és una espècie d'ocell passeriforme que pertany a la família Pàrids pròpia d'Àfrica oriental.

## Taxonomia

Va ser descrita per l'ornitòleg alemany Anton Reichenow i per Gustav Adolf Fischer l'any 1884 i va ser inclosa en el gènere Parus, però es va traslladar a Melaniparus després que una anàlisi filogenètica molecular publicada el 2013 demostrés que els membres del nou gènere formaven un clade diferent.

## Distribució i hàbitat

Es troba a Kenya i Tanzània.
L'hàbitat natural són les sabanes seques.

## Referències

* ↑ «Mallerenga collrogenca». Cercaterm. TERMCAT, Centre de Terminologia. Rev. 16/03/2023(català)
* ↑ «Master Lists – IOC World Bird List v13.1» (en anglès americà). [Consulta: 16 març 2023].
* ↑ «Melaniparus fringillinus (mallerenga de coll rogenc) - Avibase». [Consulta: 16 març 2023].
* ↑ Johansson, Ulf S.; Ekman, Jan; Bowie, Rauri C.K.; Halvarsson, Peter; Ohlson, Jan I. «A complete multilocus species phylogeny of the tits and chickadees (Aves: Paridae)» (en anglès). Molecular Phylogenetics and Evolution, 69, 3, 12-2013, pàg. 852–860. DOI: 10.1016/j.ympev.2013.06.019.
* ↑ Gill, Frank; Donsker, David. «Waxwings and allies, tits, penduline tits – IOC World Bird List» (en anglès). World Bird List Version 6.1. International Ornithologists' Union. [Consulta: 16 març 2023].
# Serra del Sarraí

La Serra del Sarraí és una serra situada entre els municipis de Margalef i de la Morera de Montsant a la comarca del Priorat, amb una elevació màxima de 762 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Manikpur

Manikpur és una ciutat i nagar panchayat al districte de Pratapgarh a Uttar Pradesh. Recentment se la batejat oficialment com Garhi Manikpur com a distinció d'altres viles amb el nom Manikpur. Està situada a 25° 04′ N, 81° 07′ E﻿ / ﻿25.07°N,81.12°E﻿ / 25.07; 81.12. És el nagar panchayat més antic de l'estat. Consta al cens del 2001 amb una població de 13.455 habitants. Celebra dos importants fires religioses una al juny-juliol i una a l'octubre-novembre a les que assisteixen milers de persones.

## Història

La fundació s'atribueix a Man Deo, fill petit de Raja Bal Deo de Kanauj, o alternativament a Manik Chand, germà petit de Raja Jai Chand de Kanauj. Els musulmans shaykhs reclamen ser descendents d'una colònia musulmana establerta en temps de Sayyid Salar Masud al segle xi (vers 1032), restant en poder musulmà a la caiguda de la dinastia de Kanauj el 1193-1194, però per la seva situació fronterera fou escenari de lluites entre poders rivals i especialment entre Delhi i Jaunpur. A la caiguda d'aquest sultanat al darrer quart del segle xv per obra de Bahlul Shah Lodi (1452-1489) va quedar en mans de Delhi però després fou altre cop objecte de disputa entre lodis, mogols i suris; finalment Akbar se'n va assegurar el control i fou inclòs en un dels sarkars de la suba d'Allahabad. Sota els emperadors mogols va arribar al cim de la seva prosperitat; la ciutat fou residència de nobles d'alt rang de l'imperi. Fou visitada per Aurangzeb que segons la llegenda popular va fer construir una mesquita en una sola nit per tenir-la a punt per a les oracions de l'emperador al matí. El 1751 fou assaltada pels rohilles i després pels marathes el 1760-1761, que la van saquejar. Shuja al-Daula, després de derrotar els marathes, va quedar de fet independent com a nawab wazir d'Oudh (1762) i Manikpur va quedar dins els seus dominis com a sarkar, dividit en diverses parganes. La ciutat fou llavors capital d'una pargana de l'Oudh amb una superfície de 215 km² amb uns 120 pobles i 55.474 habitants el 1881 dels quals quasi cinquanta mil eren hindús i la resta musulmans. 46 pobles pertanyien al zamindar de Rampur en tinença tipus talukdari. La ciutat tenia 1.798 habitants el 1881 i més de la meitat eren musulmans.
Al final del segle xix la major part dels grans edificis com mesquites, tombes i palaus estaven en ruïnes i el seu material reutilitzat per construir altres edificis; entre els materials que foren utilitzats en un altre lloc hi ha les pedres gravades esplèndidament obra del governador d'Akbar, Nawab Abdul Samad Khan, portades a Lucknow

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Serrat del Gall (Cercs)

La Serrat del Gall és una serra situada al municipi de Cercs a la comarca del Berguedà, amb una elevació màxima de 1.264 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Clamidomonadàcies

Les clamidomonadàcies (Chlamydomonadaceae) són una família d'algues verdes, de l'ordre Volvocales.